CELEX: 22019D0751
Language: sl
Date: 2017-07-07 00:00:00
Title: Sklep Skupnega odbora EGP št. 144/2017 z dne 7. julija 2017 o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2019/751]

16.5.2019   
               
               
                  SL
               
               
                  Uradni list Evropske unije
               
               
                  L 128/44
               
            
         SKLEP SKUPNEGA ODBORA EGP
         št. 144/2017
         z dne 7. julija 2017
         o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2019/751]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2016/1250 z dne 12. julija 2016 na podlagi Direktive Evropskega parlamenta in Sveta 95/46/ES o ustreznosti varstva, ki ga zagotavlja zasebnostni ščit EU-ZDA (1), je treba vključiti v Sporazum EGP.
                  
               
                     (2)
                  
                  
                     Prilogo XI k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 5ep (Izvedbeni sklep Komisije 2013/65/EU) Priloge XI k Sporazumu EGP se vstavi naslednja točka:
            
                        „5eq.
                     
                     
                        32016 D 1250: Izvedbeni sklep Komisije (EU) 2016/1250 z dne 12. julija 2016 na podlagi Direktive Evropskega parlamenta in Sveta 95/46/ES o ustreznosti varstva, ki ga zagotavlja zasebnostni ščit EU-ZDA (UL L 207, 1.8.2016, str. 1).“
                     
                  
         
            Člen 2
            Besedilo Izvedbenega sklepa (EU) 2016/1250 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 8. julija 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 7. julija 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 207, 1.8.2016, str. 1.
         
            (*1)  Navedena ni nobena ustavna zahteva.
      
      
         
            Skupna izjava pogodbenic k Sklepu št. 144/2017 o vključitvi Izvedbenega sklepa Komisije (EU) 2016/1250 na podlagi Direktive Evropskega parlamenta in Sveta 95/46/ES o ustreznosti varstva, ki ga zagotavlja zasebnostni ščit EU-ZDA v Sporazum
            Izvedbeni sklep (EU) 2016/1250 določa, da v zvezi z obdelavo podatkov o človeških virih, zbranih v okviru zaposlitvenega razmerja, ali kadar je organizacija prostovoljno privolila v nadzor organov za varstvo podatkov, organizacije, certificirane v okviru zasebnostnega ščita EU-ZDA, upoštevajo nasvete organa za varstvo podatkov. Te nasvete bo izdal neuradni senat organov za varstvo podatkov, ki ga na ravni Unije na podlagi svojih pristojnosti ustanovijo organi za varstvo podatkov za namene organizacije dela in medsebojnega sodelovanja.
            V zvezi s primeri, ki so v pristojnosti varuha človekovih pravic na področju zasebnostnega ščita Združenih držav, se bodo posamezne pritožbe posredovale in nadaljnja komunikacija potekala prek centraliziranega organa za obravnavo pritožb posameznikov iz EU, ki bo sestavljen iz organov za varstvo podatkov iz Unije.
            Pogodbenici soglašata, da je sodelovanje organov za varstvo podatkov v takih organih potrebno za spoštovanje pristojnosti teh organov za obravnavanje pritožb, ki jih vloži katera koli oseba v zvezi z varstvom svojih pravic in svoboščin pri obdelavi osebnih podatkov, in za izvajanje pooblastil za preiskovanje in posredovanje, ki ju imajo v skladu z Direktivo 95/46/ES.
            Direktiva 95/46/ES je bila vključena v Sporazum EGP in zato imajo države Efte obveznost zajamčiti polno izvajanje nadzornih pooblastil svojih organov za varstvo podatkov, vključno v zvezi s prenosi osebnih podatkov v tretje države. Pogodbenici soglašata, da bi morali imeti organi za varstvo podatkov držav Efte možnost sodelovati v neuradnem senatu organov za varstvo podatkov in organu za obravnavo pritožb posameznikov iz EU, kot sta navedena v sklepu o zasebnostnem ščitu EU-ZDA, za zagotovitev zbliževanja nadzornih praks ter homogene zaščite posameznikovih pravic in svoboščin v celotnem EGP.
            V skladu s pogoji Izvedbenega sklepa (EU) 2016/1250 bodo imeli posamezniki, na katere se nanašajo osebni podatki, v zvezi s preostalimi zahtevki, ki še niso bili razrešeni s posvetovanjem z zadevno organizacijo ali s posredovanjem njihovega organa za varstvo podatkov ali Ministrstva za trgovino Združenih držav, v skrajnem primeru dostop do pritožbenega mehanizma, senata zasebnostnega ščita. Senat zasebnostnega ščita bo sestavljen iz arbitrov, ki jih bosta stranki izbrali s seznama, ki ga sestavita Evropska komisija in Ministrstvo za trgovino ZDA.
            Pogodbenici soglašata, da se bo Komisija z državami Efte posvetovala glede sestave seznama arbitrov in pred imenovanjem teh arbitrov upoštevala mnenje držav Efte.